ВИДЕО: Вижте как Су-25 ликвидира наземни цели на условен противник - Russia Beyond България
ВИДЕО: Вижте как Су-25 ликвидира наземни цели на условен противник
Су-25 е бомбардировач, предназначен за непосредствена огнева поддръжка на наземните войски. Той се отличава с висока маневреност, силни оръжия и бронирана защита на летците, която често е подложена на обстрелване със снаряди на противовъздушни оръжия, а и дори с ракети.
Телевизионният канал "Звезда" публикува видеоматериали от ракетни удари от Су-25 по време на военно учение в Киргизстан. На кадрите се вижда как самолетът поразява наземни цели.
В текста към видеото се отбелязва, че самолетите са излетели от писта на летище "Кант" в Централния военен окръг, след което са прелетели до военен полигон "Еделвайс", където са ги чакали мишените. Су-25 е летял в диапазон 200-2500 м височина със средна скорост от 700 км в час. За унищожението на наземните цели самолетите са използвали около 30 неуправляеми ракети на подкрилно окачване. Контролните средства на полигона са потвърдили ликвидирането на всички мишени.
Наскоро руската армия получи първа партида дълбоко модернизирани бомбардировачи Су-25СМ3, които разполагат с още по-добра защита благодарение на дублирането на слоя броня в жизненоважните за самолета части. Използвани са плочи от титан и супер твърда стомана, които, по думите на авиационните специалисти, могат да издържат на удар с 30-мм снаряд.
Основното предназначение на модернизирания СМ-3 е да бъде създаден самолет, който да бъде далеч "по-жилав" от предшествениците си. Така, в допълнение към гореспоменатата защита, в него е включен и съвременен сложен комплекс за противоелектронна защита, който трябва да защитава самолета от ракети, оборудвани с инфрачервени, ултравиолетови и оптични самонасочващи се глави.
Що се отнася до авиониката, в последната версия на самолета е интегрирана усъвършенствана оптико-електронна система СОЛТ-25 за откриване на цели и насочване на огъня, СОЛТ-25 е многоканален комплекс, който разполага с термовизионна камера и лазерен далекомер. Благодарение на разширените си функции успешно открива голям брой обекти на големи разстояния и при всякакви метеорологични условия. Системата се отличава с висока степен на автоматизация, която опростява работата на пилотите. Освен това значително е подобрена и пилотската кабина на самолета, като е обогатена с нов дисплей Head-up, както и допълнителни екрани, които помагат на пилота да контролира състоянието на основните авиосистеми.
Самолетът може да превозва до 4400 кг различен товар, предимно неуправляеми и управляеми ракети клас "въздух-земя", както и авиобомби. Благодарение на по-добрата си устойчивост и подобрения огневи комплекс пилотите наричат Су-25СМ3 "Суперграч".
Вижте още на ВИДЕО как Су-34 и Су-25 сложиха началото на нов сезон в обучението на руската армия!